**ОТЧЕТ**

**за осъществената контролна дейност от РИОСВ-Пазарджик**

**за месец юли 2025 г.**

През **м. юли 2025 г.** експертите и специалистите на РИОСВ-Пазарджик извършиха **106** проверки в **92** обекта, от които **63** са планови и **43** извънредни. В рамките на осъществения контрол са дадени **26** предписания за отстраняване на констатирани несъответствия и предприемане на мерки. За периода са предприети действия по **26** сигнала.

През м. юли експерти на РИОСВ-Пазарджик взеха участие в комисия за установяване на нанесена щета от кафява мечка, в лесоустройствено съвещание на ТП ДГС Белово, в областна и общинска епизоотични комисии за обявени огнища на болестта шарка по овце и кози на територията на Република България, както и в ДПК за строежи в гр. Септември и с. Гелеменово, общ. Пазарджик.

 **Административнонаказателна дейност**

 През м. юли 2025 г., за констатирани административни нарушения на Закон за водите (ЗВ) и Закон за управление на отпадъците (ЗУО) са съставени 3 АУАН.

 АУАН е съставен на юридическо лице за нарушение на чл. 48, ал. 1, т. 11 от Закона за водите, във вр. с чл. 38, ал. 3 от Наредба № 2 за издаване на разрешителни за заустване на отпадъчни води във водни обекти и определяне на индивидуалните емисионни ограничения на точкови източници на замърсяване.

АУАН е съставен на юридическо лице за нарушение на чл. 124, ал. 1, във вр. с чл. 200, ал. 1, т. 6 от Закона за водите (ЗВ) за превишение на МДК на неразтворени вещества и химична потребност от кислород.

 АУАН е съставен на Община Септември за нарушение на чл. 120, във връзка с чл. 156, ал.1 от ЗУО - неизпълнение на дадено предписание.

Сключено е споразумение, с което е наложена имуществена санкция на юридическо лице за нарушение на Закон за водите, в размер на 700 лева.

През м. юли 2025 г. няма издадени наказателни постановления (НП), наложени санкции по реда на чл. 69 от ЗООС, както и ПАМ.

Събраните суми от РИОСВ-Пазарджик по наложени глоби и санкции през м. юли 2025 г. са в общ размер 10 536.68 лева, от които няма наложени санкции по чл. 69 от ЗООС, 2580.00 лева е събраната сума от платени глоби/имуществени санкции по НП за нарушения на екологичното законодателство и влезли в сила НП и споразумения / по транзитната сметка.

7956.68 лв.са събрани суми от НАП по наложени глоби и/или санкции по специалните закони.

**Акценти от извършената месечна контролна дейност**

Изпълнение на годишния план за контролна дейност за 2025 г.

Контрол за чистотата на речните корита и прилежащи територии, на републиканската и общинска пътна мрежа.

Контрол за изпълнение на условията в разрешителните за заустване на отпадъчни води от промишлени обекти в област Пазарджик, емисионен контрол на обекти, заустващи отпадъчни води в повърхостни водоприемници, проверки за правилна експлоатация на пречиствателните съоръжения.

Контрол за намаляване емисиите на замърсители в атмосферния въздух.

Контрол за изпълнение изискванията на ЗУО при извършване на дейности по третиране на отпадъци.

Контрол по спазване на изискванията на Регламент (EO) №1013/2006.

Последващ контрол за изпълнение на дадени предписания.

Проверки по сигнали и жалби на граждани

 **По отношение на превантивния контрол е извършено:**

* контрол за спазване на режимите в защитените територии (ЗТ), определени със заповедите им за обявяване – на постъпило инвестиционно предложение в ЗМ „Клептуза“ и изпълнението на дадено предписание в ПЗ „Снежанка“;
* проверка на обстоятелствата, посочени в постъпили сигнали на „зелен“ телефон и ел. поща, решаване на проблеми и предприемане на действия по спасяване на защитени видове;
* събиране на информация чрез наблюдение на състоянието на находище на защитен растителен вид – алпийско сграбиче (Astragalus alopecurus)
* проверка за спазване на договорите и целесъобразното използване на електропастири, предоставени от РИОСВ-Пазарджик на пчелари в региона, застрашени от нападение на кафява мечка;
* контрол върху дейността на билкозаготвители;
* подпомагане на други институции в сферата на природозащитното законодателство чрез участие в междуведомствени комисии;
* водене на процедурите по постъпили преписки от граждани и институции в регламентираните срокове.

 **Tекущият и превантивен контрол** се извършва съгласно утвърден от министъра на околната среда и водите годишен план за контролната дейност на РИОСВ-Пазарджик за 2025 г. Извършени са планови и извънредни проверки по компоненти и фактори на околната среда, както следва:

* Проверки по прилагане разпоредбите на ЗУО - **30;**
* Проверки по Закон за водите - **12;**
* Проверки по прилагане разпоредбите на ЗЧАВ - **6;**
* Проверки по Закон за ограничаване изменението на климата **– 1;**
* Комплексни проверки на дружества с КР - **2**;
* Комплексни проверки на дружества без КР - **6**;
* Контрол по ЗБР и ЗТЗ - **47;**
* Проверки по Закон за лечебните растения - **2;**

 **Планови комплексни проверки на обекти без комплексно разрешително:**

* „Бунай“ АД, гр. Панагюрище – обект за производство на изделия от пластмаса. Проверени компоненти и фактори на околната среда - „атмосферен въздух“ и „химични вещества“. При извършената проверка не са установени несъответствия с приложимите изисквания на ЗЧАВ и ЗЗВВХВС.
* „Равногор“ ЕООД – млекопреработвателно предприятие, с. Равногор, общ. Брацигово. Проверени компоненти на околната среда - „атмосферен въздух“ и „води“. При извършената проверка не са установени несъответствия с нормативните изисквания на ЗЧАВ и ЗВ.
* „Гудекс“ АД – предприятие за производство на капачки, гр. Пещера. Проверени компоненти и фактори на околната среда - „атмосферен въздух“, „химични вещества“ и ЗОПОЕЩ. Операторът спазва нормативните изисквания на ЗЧАВ и ЗЗВВХВС. Дадени са 2 предписания по ЗОПОЕЩ със срок за изпълнение, непопадащ в отчетния период.
* „ПИЕМ“ ЕООД – свинеферма в землището на с. Величково, общ. Пазарджик. Във връзка с постъпил сигнал за миризми е извършена извънредна комплексна проверка по компоненти на околната среда - „атмосферен въздух“ и „води“. Установени са несъответствия с нормативните изисквания на Закона за водите. Дадено е предписание със срок за изпълнение, непопадащ в отчетния период.
* ЗП Десислава Панчова, гр. Пазарджик – индустриална ферма за свине в землището на с. Величково, общ. Пазарджик. Във връзка с постъпил сигнал за миризми е извършена извънредна комплексна проверка по компоненти на околната среда - „атмосферен въздух“ и „води“. Установени са несъответствия с нормативните изисквания на Закона за водите. Дадено е предписание със срок за изпълнение, непопадащ в отчетния период.
* „Биоен-2015“ ООД - централа за производство на електро и топлоенергия чрез анаеробно разлагане на биомаса, СЖП и отпадъци в с. Капитан Димитриево, общ. Пещера. Проверени компоненти и фактори на околната среда - „атмосферен въздух“, „води“ и „отпадъци“. Изпълняват се условията, поставени в издадения документ за дейности с отпадъци. Констатирани са пропуски по Закона за водите. Дадено е предписание за почистване на двете водоплътни изгребни ями, което е изпълнено в срок.

**Атмосферен въздух** – през м. юли по ЗЧАВ и подзаконовите нормативни актове са извършени 6 проверки - 5 планови и 1 извънредна – дадени са 5 предписания, взето е участие в 6 комплексни проверки на обекти без КР, от които 2 извънредни и в 2 проверки на оператори с издадено КР по Условие № 9. Емисии в атмосферата и Условие № 12. Шум. По Закона за ограничаване изменението на климата е извършена 1 планова проверка. Взето е участие в 2 ДПК за строежи в гр. Септември и с. Гелеменово, общ. Пазарджик.

 **По ЗЧАВ и подзаконови нормативни актове:**

 **Планови проверки**

По Регламент (ЕС) 2024/573 за флуорсъдържащите парникови газове е извършена проверка на оператор на оборудване, заредено с ФПГ в с. Огняново, общ. Пазарджик. Операторът спазва кратността за извършване на проверки за течове от системите. Поддържат се досиета на системите. Не се установиха несъответствия с нормативните изисквания на ЗЧАВ.

 По Наредба № 16/1999 г. е извършена проверка на бензиностанция в с. Ветрен дол, общ. Септември. Извършени са проверки на системите за УБП, съответстващи на Етап II. Резултати от проверките са отразени в дневници, налични на място. Не се установиха несъответствия с нормативните изисквания на ЗЧАВ.

 По Наредба № 1/2005 г. е извършена проверка на две асфалтови бази в землището на с. Семчиново, общ. Септември и на мебелен цех в гр. Велинград. Дадени са 5 предписания – 2 на оператор на асфалтова база в с. Семчиново и 3 – на собственика на мебелния цех. Ще бъде извършен последващ контрол.

 **Извънредни проверки**

При възникнал пожар в гаражи, близо до жилищни сгради в кв. Запад, гр. Пазарджик, е извършено индикативно измерване на качеството на атмосферния въздух с газанализатор от РЛ Пазарджик. През първия час от измерването се установи наличие на серен диоксид над средночасовата норма за опазване на човешкото здраве. Едновременно с това се следяха данни от пункта за мониторинг на РИОСВ-Пазарджик на площад "Васил Левски" № 5. Не са регистрирани превишения на нормативно установените стойности за показателите SO2 и NO2.

 **По Закона ограничаване изменението на климата (ЗОИК)**

Извършена е планова проверка по издадено разрешително емисии парникови газове (РЕПГ) на инсталация за производство на негасена вар чрез изпичане на варовик в регенеративна варова пещ тип TFL-150 с капацитет 160t/24h, с. Огняново, общ. Пазарджик. Не са установени несъответствия по поставените условия в РЕПГ.

Извършен е анализ на резултатите от 7 доклада от извършени СПИ на промишлен шум в околната среда. Не са установени превишавания.

Извършени са оценки на представени 7 доклада с резултати от проведени СПИ на емисии на вредни вещества, изпускани в атмосферния въздух на обекти в гр. Пазарджик, с. Звъничево, с. Главиница, гр. Панагюрище, с. Бъта и на доклад за СПИ на изпускащи устройства на РДБО - Панагюрище за м. юни 2025 г. Емисионните норми са спазени.

 Извършена е оценка на резултати от представен доклад за извършени СНИ на инсталация за производство на енергия от отпадъци и биомаса в гр. Пещера за м. юни 2025 г. Анализът им показва, че са спазени емисионните норми, определени в издаденото КР на оператора.

Утвърдено е разположението на 2 точки за вземане на проби/извадки на предприятие за преработка на етерично-маслени култури в гр. Панагюрище.

Заверен е дневник за състоянието на система, съответстваща на Етап II на УБП.

 Извършено е ежеседмично следене на сайтове в интернет за реклама на хладилни агенти и флуорсъдържащи парникови газове в бутилки за еднократна употреба или предлагани на по-ниски цени.

**Води** – през м. юли от експертите в направлението са извършени 12 проверки на 11 обекта, от които 8 планови по Закон за водите, 2 по сигнали и 2 по ПИС и е взето участие в 2 проверки на обекти с КР и в 1 проверка на обект без КР.

 През отчетния период са съставени 2 бр. АУАН на юридическите лица „Равногор“ ЕООД, с. Равногор и „Велина“ ЕАД, гр. Велинград, за превишение на ИЕО по чл. 124, ал. 1 и чл. 48, ал. 1, от Закона за водите.

Извършени са планови проверки /по Заповед РД-1062/2024 г. на МОСВ/ за провеждане на емисионен контрол. Взети са водни проби от обекти в гр. Велинград, гр. Сърница, гр. Пазарджик и с. Лесичово. За отстраняване на отклонения от технологичния режим на работа на съоръженията и предприемане на превантивни мерки са дадени 2 предписания. Предстоят проверки за изпълнението им.

 Извънредни проверки:

* По сигнал за оцветяване на река Равногорска, с. Равногор, общ. Брацигово. Дадено е предписание за почистване на ЛПСОВ на мандра в с. Равногор. Съставен е АУАН по Закон за водите.
* По сигнал за наличие на мъртва риба в микроязовир в с. Левски е извършена съвместна проверка с експерти на БР ИБР и РЛ Пазарджик. Не е установен точков източник на замърсяване. Вероятната причина за наличието на мъртва риба е високата температура на водата и ниската концентрация на кислород, замерена от РЛ Пазарджик.

**Почви –** презм. юли експертът от направлението взе участие в 2 комплексни проверки на обекти с издадено комплексно разрешително (КР) за спазване изискванията и разпоредбите на Закона за почвите и Закона за опазване на земеделските земи. По усл. 13 „Опазване на почвите и подземните води от замърсяване” съгласно издадените КР не се констатираха нарушения, свързани с опазването на почвите.

 **Биологично разнообразие и НЕМ** – през м. юли експертите и специалистите от направление БРЗТЗ извършиха 49 проверки в 38 обекта, в т.ч. 32 планови и 17 извънредни. В рамките на осъществения контрол няма дадени предписания и съставени АУАН.

 Контролна дейност

 През отчетния период от специалистите паркова охрана са извършени 15 планови проверки в резервати „Купена“, „Мантарица“, „Дупката“ и „Беглика“, при които не са констатирани нарушения. Извършено е постоянно наблюдение на противопожарната обстановка в защитените територии – изключително държавна собственост. През м. юли, в резерватите в териториалния обхват на РИОСВ-Пазарджик не са възниквали пожари. Получена информация за пожар в района на резерват „Дупката“ не се потвърди.

От монтирано фотонаблюдение се вижда, че резерватите в област Пазарджик се обитават от следните животински видове: лисица (Vulpes vulpes), глухар (Tetrao urogallus), дива коза (Rupicapra rupicapra), дива котка (Felis silvestris), кафява мечка (Ursus arctos), сърна (Capreolus capreolus L.) и др.

При проверката в ПЗ „Снежанка“ се констатира, че даденото предписание е изпълнено, което е предотвратило унищожаването от домашни котки на колонията прилепи, обитаваща пещерата.

След постъпило уведомление за инвестиционно предложение се извърши проверка на археологически обект в границите на ЗМ „Клептуза“. Дейността е съгласувана.

Извършен е мониторинг на защитен растителен вид – алпийско сграбиче (Astragalus alopecurus) – част Националната система за мониторинг на биологичното разнообразие на ИАОС. Състоянието на находището е добро.

След постъпило заявление от пчелар от гр. Батак за извършено нападение върху пчелин от кафява мечка е взето участие в комисия, назначена със заповед на директора на РДГ-Пазарджик. На място се установи, че щетата е нанесена от мечка и се прецени, че могат да бъдат предприети действия за кандидатстване пред МОСВ за изплащане на обезщетение, съгласно чл. 79, ал. 2 от Закона за лова и опазване на дивеча.

При планови проверки на предоставени електрически огради на пчелари от с. Нова махала, гр. Велинград и с. Юндола се констатира, че предоставените вещи се използват по предназначение (опазване на пчелина от набези на кафява мечка). Предоставен е електропастир и на пчелар от гр. Батак.

Извършен е контрол върху дейността на билкозаготвители от община Ракитово. Не са констатирани нарушения.

За отчетния период са получени деветнадесет (19) сигнала на „зелен“ телефон:

* осемнадесет (18) сигнала за следните защитени видове в безпомощно състояние: бял щъркел (C. ciconia), чухал (O. scops), обикновен мишелов (B. buteo), бързолет (Apus apus), шипобедрена костенурка (T. hermanni) и керкенез (F. tinnunculus). Птиците са изпратени за лечение в спасителен център.
* един (1) сигнал за екземпляр от защитения вид бял щъркел (C. ciconia) – умрял, вследствие на сблъсък с ел. жици.

През отчетния период в инспекцията постъпи информация от спасителния център за диви животни – Зелени Балкани, гр. Стара Загора, че изпратена от РИОСВ-Пазарджик за лечение при тях черношипа ветрушка (керкенез) /Falco tinnunculus/ – птица от семейство Соколови, е била простреляна. Установено е, че птицата е с фрактура на дясното крило, причинена от сачма. За случая е сезирана ОД МВР Пазарджик за откриване и наказване на извършителите за престъпление по чл. 278г, ал.1 от Наказателния кодекс на Република България.

 Превантивна дейност

Извършено е постоянно наблюдение на противопожарната обстановка в защитените територии – изключително държавна собственост (резервати) няма възникнали пожари през отчетния период. Оборудвани са противопожарните депа в началото и края на пътеките за посетители в резерватите. От РСПБЗ Пазарджик е поискано провеждането на обучение на противопожарното звено на РИОСВ-Пазарджик.

Чрез наблюдение е събрана информация за състоянието на находище на защитен растителен вид – алпийско сграбиче (Astragalus alopecurus).

Изготвен е анекс за удължаване на договор за предоставен електропастир на пчелар от региона. До МОСВ е изпратена документация, необходима за изплащане на обезщетение на пчелар с доказано нападение от кафява мечка върху собствеността му.

 След постъпило електронно писмо от жител на с. Паталеница, общ. Пазарджик, е поискано е съдействие от „Ер Юг“ ЕАД за повдигане на изкуствена платформа на щъркелово гнездо, изградено върху ел. стълб, защото опира проводниците на въздушната линия.

 Дадени са консултации и писмени отговори по въпроси и проблеми, свързани със защитени видове.

Съгласувано е провеждането на състезание по триатлон, включващ плуване, колоездене и бягане на средна дистанция, организирано от екип на TRI-Legend, чиито трасета попадат в землищата на общините: Батак, Пещера и Ракитово.

Изготвена е справка до WWF за нанесени щети от кафява мечка в периода 2024 – 2025 г. Изготвени са отговори след постъпили запитвания за броя и вида на регистрираните в РИОСВ-Пазарджик животни, притежавани от граждани.

 Взето е участие в:

* комисия по заповед на директора на РДГ – Пазарджик за установяване на нанесена щета от кафява мечка върху пчелин;
* второ лесоустройствено съвещание на ТП ДГС Белово;
* областна епизоотична комисия за обявени огнища на болестта шарка по овце и кози на територията на Република България;
* общинска епизоотична комисия за обявени огнища на болестта шарка по овце и кози на територията на Република България.

Попълнена е информация в Единната информационна система НАТУРА 2000 за издадени до момента административни актове, процедирани от РИОСВ-Пазарджик.

Във връзка с текущи процедури са изготвени: 80 писма по реда на чл. 2, ал. 2 от Наредбата за ОС, 7 решения по ОС, 8 вътрешни становища, писма и справки.

Постигнат ефект от контролната и превантивната дейност: предотвратяване и отстраняване на нарушения в защитени територии и защитени зони, осигурено е постоянно наблюдение на противопожарната обстановка, събрана е информация за находището на защитен растителен вид, решени са проблеми, свързани със защитени видове в безпомощно състояние, установен е видовият състав и разпространението на животински видове в резерватите в териториалния обхват на РИОСВ-Пазарджик, с цел по-доброто им опазване, работи се за намаляване на конфликта мечка-човек и опасността от незаконни посегателства срещу вида чрез предоставяне на електрически огради, решени са проблеми на пчелари от областта, подпомогнато е вземането на решения от други органи, имащи значение за намаляване и отстраняване на въздействието върху биоразнообразието чрез участие в междуведомствени комисии и консултации.

През м. юли експертите от направление „Управление на защитени зони“ разшириха базите-данни за заинтересованите страни и НАТУРА 2000, запознаха се с проект на закон за изменение и допълнение на ЗБР и взеха участие в комисия за приемане на извършена инвентаризация на горските територии и изработените ловно стопански план, план за дейностите по опазване на горските територии от пожари и горскостопански план за държавните горски територии в района на дейност на ТП ДГС Белово. Експертите участваха и в работна среща в Община Велинград по проект „Подкрепа за вземане на решения за политиката и управлението на опазване и възстановяване на горското биоразнообразие в Европа: компромиси и полезни взаимодействия във връзката между горите, биологичното разнообразие, климата и водите (BIOCONSENT)“, финансиран от фонд "Научни изследвания" по програма BiodivRestore на ERA-NET.

Бяха изпълнени и допълнителни задачи, подпомагащи контролната и превантивната дейност, възложени от директора на РИОСВ-Пазарджик.

**Отпадъци -** през м. юли 2025 г. по ЗУО са извършени **30** проверки в **28** обекта, от които **12** са планови и **18** са извънредни. Дадени са **11** предписания. Съставен е АУАН на Община Септември за нарушение на чл. 120, във връзка с чл. 156, ал. 1 от ЗУО.

**Акценти** **в контролната дейност**: контрол за изпълнение изискванията на ЗУО и подзаконовите нормативни актове при извършване на дейности по третиране на отпадъци, последващ контрол по дадени предписания, контрол за чистотата на речните корита и прилежащи територии, на републиканската и общинска пътна мрежа, контрол по спазване изискванията на Регламент (EO) №1013/2006, проверки по сигнали и жалби.

 **Планови проверки:**

Извършена е планова проверка на рекултивирано депо за ТБО на община Батак. Рекултивацията на обекта е приключила. Осъществяват се следексплоатационни грижи, включващи поддръжка и наблюдение на параметрите на околната среда, във връзка със спазване на изискванията и разпоредбите на чл. 44 от Наредба № 6 от 27 август 2013 г. Извършен е мониторинг на повърхностни и подземни води. Представени са протоколи от изпитването. Депото е в добро техническо състояние, без видими следи от ерозия по неговото тяло.

Извършена е планова проверка във връзка с изпълнение задълженията на кмета на община Батак по чл. 19, ал. 3, т. 10 от ЗУО, при която е констатирано, че общината е в процедура по изготвяне на морфологичен анализ на състава на битовите отпадъци. Не са констатирани несъответствия на ЗУО.

Извършени са планови проверки на дружества, притежаващи документ по чл. 35, ал. 1 ЗУО за третиране на ИУМПС в с. Братаница и с. Мало Конаре, общ. Пазарджик. Проверени са условията, поставени в документите по чл. 35, ал. 1 от ЗУО. Не са установени несъответствия с нормативната уредба по ЗУО. При проверките не са представени документи, изискващи се по НИУМПС. Дадените предписания да се представят са изпълнени в срок.

Извършена е планова проверка на юридическо лице,със седалище и адрес на регистрация в гр. Пазарджик, което извършва транспортиране на отпадъци, предмет на трансграничен превоз (внос/износ). Изпълняват се условията, поставени в издадения РД за дейности по събиране и транспортиране на отпадъци. За констатирани пропуски е дадено предписание за представяне на договори по чл.8(1) от ЗУО за приемане, транспортиране и предаване на отпадъци. Даденото предписание е изпълнено.

Извършени са планови проверки на две юридически лица с площадки за третиране на отпадъци в гр. Панагюрище /едната с прекратена дейност/. Изпълняват се условията, поставени в издадените документи за дейности по третиране на отпадъци. При проверката на едното лице не са налични договори, съгласно изискванията на чл.8(1)от ЗУО и идентификационни документи, за което е дадено предписание, което е изпълнено.

Извършена е планова проверка на площадка за третиране на отпадъци, находяща се в гр. Пазарджик. На оператора е дадено предписание за представяне на документи, изискващи се по Регламент 1013/2006 г. за трансграничен превоз на приетите за третиране отпадъци от юридическо лице, с адрес и седалище на управление в чужбина. Даденото предписание е изпълнено. Операторът спазва всички условия в издадения документ по чл. 35 от ЗУО и разпоредбите на ЗУО.

 Извършени са планови проверки на две лечебни заведения в гр. Пазарджик. На едното е дадено предписание да се води отчетност в НИСО. Предстои последващ контрол.

**Извънредни проверки:**

Извършена е извънредна проверка по жалба за наличие на оборски тор, битови и строителни отпадъци и ИУЕЕО на ул. „Пионерска“ № 2 в гр. Батак. При проверката на място се констатира наличие на голямо количество торови маси и ИУЕЕО. Не са констатирани битови и строителни отпадъци. Дадено е предписание на кмета на община Батак да организира почистване на площите - общинска собственост, съгл. чл. 19, ал. 3, т. 3 и т. 15 и във връзка с чл. 55, ал. 1 от ЗУО. Предстои последващ контрол.

Извършени са извънредни проверки по сигнали за замърсявания с отпадъци в землищата на гр. Пещера, с. Радилово и с. Капитан Димитриево, общ. Пещера и с. Равногор, общ. Брацигово.Дадени са предписания на кмета на община Пещера и на кмета на община Брацигово на основание чл. 19, ал. 3, т. 15 и във връзка с чл. 55, ал. 1 от ЗУО, да организират почистване на замърсените с отпадъци терени и предприемат мерки за недопускане на последващи замърсявания.

Извършена е извънредна проверка по сигнал за нерегламентирано изгаряне на отпадъци в църковния храм в с. Огняново, общ. Пазарджик. Констатирано е, че в двора на църковния храм са изгаряни опаковки на дарения от Гърция, по сведение на свещеника на храма. Дадено е предписание, ако от даренията се образуват отпадъци, същите да се предават на лица с документ по чл. 35 от ЗУО и да не се допуска повторно изгаряне на отпадъци.

Извършена е извънредна проверка по жалба в двора на жилищна сграда в гр. Пазарджик. При проверката не са констатирани отпадъци по смисъла на §1, т. 17 от ДР на Закона за управление на отпадъците, както и извършване на дейности с отпадъци, подлежащи на регулация по реда на чл. 35 от ЗУО. Жалбата е неоснователна.

Извършени са извънредни проверки на площадки за третиране на ИУЕЕО в гр. Пазарджик и за третиране на отпадъци в гр. Панагюрище по реда на чл. 70, ал. 2 от ЗУО, за издаване на разрешение за дейности с отпадъци. Площадките отговарят на изискванията на ЗУО. Издадено е разрешение за дейности с отпадъци по реда на ЗУО.

Извършени са 2 извънредни проверки на лечебно заведение в гр. Пазарджик, във връзка с писмо на РЗИ за унищожаване на негодни за употреба лекарства и лекарствени продукти. Издадени са становища за унищожаване на негодни за употреба лекарства и лекарствени продукти.

**Последващ контрол:**

Извършени са проверки за последващ контрол на дадени предписания на кметовете на общините: Брацигово, Пещера и Септември за почистване на констатирани замърсявания с отпадъци в землищата на с. Радилово, с. Равногор и гр. Ветрен. Дадените предписания са изпълнени.

 Извършена е извънредна проверка за последващ контрол на дадени предписания на кмета на община Велинград за почистване на замърсявания с отпадъци по ОПМ в териториалния обхват на община Велинград, в част от прилежащите територии на р. Чепинска в землището на с. Драгиново и на замърсявания със смесени битови и строителни отпадъци в ПИ в м. Марковица, землище на гр. Велинград. При проверката на място се установи, че предписанията са изпълнени. Замърсяванията с отпадъци са почистени и не е допуснато последващо замърсяване.

 Извършени са три извънредни проверки на община Панагюрище за последващ контрол на дадени предписания на кмета на общината да организира почистване на замърсени с отпадъци терени и за недопускане на последващо замърсяване. При проверките се установи, че предписанията са изпълнени. Терените са почистени и не е допуснато последващо замърсяване с отпадъци.

 **ОХВ и контрол на риска –** през м. юли експертът от направлението взе участиев 1 комплексна проверка на оператор без комплексно разрешително (КР) и в 2 проверки на оператори с КР.

 Извършен е превантивен контрол по прилагане на изискванията на глава седма, раздел I на ЗООС и ЗЗВВХВС във връзка с 5 процедури по глава шеста от ЗООС за инвестиционни предложения, планове и програми.

**КР и екологична отговорност –** през м. юли са извършени 2 планови проверки на оператори с издадено комплексно разрешително:

**•** Община Панагюрище за „Регионално депо за битови отпадъци ”Панагюрище” за общините Панагюрище и Стрелча, оператор на инсталация с издадено КР № 434-Н0/2012 г. В рамките на проверката се констатира неизпълнение на условия от КР, свързани с превишаване капацитета на приеманите за депониране отпадъци, за което операторът е предвидил необходимите коригиращи действия. Не са дадени предписания.

**•** „Екобулхарт“ ЕООД с КР № 599-Н0-И0-А0-ТГ1/2022 г. При проведения емисионен контрол за 2025 г. е установено несъответствие със заложените емисионни норми по показатели в отпадъчните води. Превишението на емисионните норми е отчетено по време на комплексната проверка, като несъответствие с условие 10.1.2 от КР. На оператора е съставен АУАН (през м. юни 2025 г., след получаване на резултатите от анализа на пробите). Не са констатирани несъответствия по други условия от КР и не са дадени предписания.

Изготвени са: 3 вътрешни становища, уведомителни писма, информация във връзка с извършване на одит от Сметна палата по отношение „Управление на опасните отпадъци“ за периода от 01.01.2021 г. до 31.12.2024 г., писма до: Община Панагюрище относно процедурата по актуализация на КР, до КПКОНПИ относно свободния капацитет на Регионално Депо Пазарджик, до МОСВ за комисия относно рудник „Цар Асен“, до ЕТ „Ангелов - Иван Ангелов“ за потвърждаване извеждане от експлоатация на сграда В2.

**Екологична отговорност –** през м. юли експертът взе участие в планова комплексна проверка на оператор без КР, попадащ в приложното поле на ЗОПОЕЩ. При проверката са констатирани несъответствия във връзка с прилагане на законодателството по Екологична отговорност: на площадката не е налична собствена оценка на възможните случаи за непосредствена заплаха от екологични щети и случаи на причинени екологични щети, съгласно чл. 3 от Наредба № 1 от 29.10.2008 г. за вида на превантивните и оздравителни мерки в предвидените случаи от ЗОПОЕЩ и за минималния размер на разходите за тяхното изпълнение. При извършена проверка в публичния регистър на операторите по ЗОПОЕЩ, публикуван на страницата на МОСВ се установи, че дружеството не фигурира в регистъра. Дадени са 2 предписания за отстраняване на констатираните несъответствия.

 Въведени са данни в публичния регистър по Закона за отговорността за предотвратяване и отстраняване на екологични щети (ЗОПОЕЩ), съгласно Наредба за публичния регистър на операторите, които извършват дейностите по приложение № 1 към чл. 3, т. 1 от ЗОПОЕЩ: въвеждане на нови оператори и изменение и/или допълнение на регистрация на вече въведени оператори по чл. 35, ал. 3 и 5 от ЗУО за добавяне на нови отпадъци и промяна на превозни средства.

**Други -** участие в проверка на комисия за оглед на рудник „Цар Асен“, общ. Пазарджик, обл. Пазарджик на 10.07.2025 г., в изпълнение на заповед № 23/18.06.2025 г. на изпълнителния директор на „Еко Антрацит“ ЕАД. Целта на работната група е установяване на законовите основания за извършване на дейностите от „Панагюрска медна компания“ АД в района на рудник „Цар Асен“ и определяне на последващи действия. В резултат на проверката са направени констатации, заключения и предложения, подробно описани в съставения протокол от 10.07.2025 г.

**ОВОС и ЕО –** през отчетния период от експертите на направление ОВОС и ЕО няма извършени планови и извънредни проверки. Във връзка с изпълнение на утвърдения план за контролна дейност са предприети действия за извършване на 7 проверки по документи.

През м. юли 2025 г. в РИОСВ-Пазарджик постъпиха 81 уведомления, по които са изготвени вътрешни становища, че ИП, планове/програми не подлежат на процедури по реда на глава шеста от ЗООС, 23 преписки за ИП и 17 преписки за планове и програми, съгласно Приложение 1 и 2 на ЗООС, 13 от които приключиха с краен акт. Издадени са: 3 решения за преценяване на необходимостта от извършване на ОВОС с характер „да не се извършва ОВОС“, 5 решения за преценяване на необходимостта от извършване на ЕО, с характер „да не се извършва ЕО“, 4 решения за прекратяване на процедури по ОВОС и 1 решение за прекратяване на процедура по ЕО, 5 с указания за следващи действия за провеждане на процедури по реда на глава шеста от ЗООС, от които 2 за преценяване на необходимостта от извършване на ОВОС и 3 за преценяване на необходимостта от извършване на ЕО, 1 становище с положителна оценка качеството на доклад за ОВОС във връзка с провеждане на процедура по задължителна ОВОС, а 21 преписки, от които: 13 във връзка с процедура по преценяване на ОВОС и 8 във връзка с процедура по ЕО, са още в срок за отговор.

Във връзка с провеждането на процедурите по ОВОС и ЕО са изпратени общо 75 писма (в т.ч. уведомителни и напомнителни писма до възложителя, за допълнителна информация, за становища от БДИБР-Пловдив, за становища от РЗИ-Пазарджик, за потвърждаване на влезли в сила административни актове, издадени от директора на РИОСВ-Пазарджик и др.).

Във връзка с подобряване координацията между институциите е взето участие в заседания на ОбЕСУТ при Община Септември и при Община Велинград.

**Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност –**

Засилен е превантивният, текущ и последващ контрол на фирмите за третиране на отпадъци с цел предотвратяване на нерегламентирани дейности с отпадъци на територията на област Пазарджик.

През м. юли са почистени замърсявания с отпадъци в землищата на общините: Велинград, Панагюрище, Пещера, Септември и Брацигово. Почистени са замърсени с отпадъци терени в землищата на с. Радилово, общ. Пещера, с. Равногор, общ. Брацигово, гр. Ветрен, общ. Септември, по ОПМ в териториалния обхват на община Велинград и в част от прилежащите територии на р. Чепинска в землището на с. Драгиново, общ. Велинград.

**Бизнеса** – Процедурите се водят в рамките на нормативните срокове. Крайните административни актове се публикуват своевременно на интернет страницата на РИОСВ-Пазарджик за уведомяване на заинтересованите лица. Чрез извършения превантивен контрол на издадените административни актове по реда на глава шеста от ЗООС се проследява реализацията на инвестиционните предложения спрямо одобрената характеристика, изпълнението на поставените условия и изпълнението на предвидените мерки в издадените решения/становища, правното действие на издадените административни актове и не се допуска експлоатацията на обекти или дейности без необходимите проведени процедури по реда на глава шеста от ЗООС.

*През м. юли са* *постановени*: 3 решения за преценяване на необходимостта от извършване на ОВОС с характер „да не се извършва ОВОС“, 5 решения за преценяване на необходимостта от извършване на ЕО, с характер „да не се извършва ЕО“, 4 решения за прекратяване на процедури по ОВОС, 1 решение за прекратяване на процедура по ЕО и 7 решения по ОС.

*За периода са издадени:* 1 разрешение за извършване на дейности по третиране на отпадъци на основание чл. 71, ал. 1 от ЗУО, 3 РД за извършване на дейности по събиране и транспортиране на отпадъци на основание чл. 78, ал. 10 от ЗУО, 6 РД за извършване на дейности по събиране и транспортиране на отпадъци на основание чл. 79, ал. 1 от ЗУО, 1 РД за извършване на дейности по третиране на отпадъци на основание чл. 79, ал. 1 от ЗУО, 1 решение за отказ от издаване на РД за дейности по събиране и транспортиране на отпадъци, на основание чл. 78, ал. 12, т. 1 и т. 2, 1 решение за отказ от изменение на РД за дейности по събиране и транспортиране на отпадъци на основание чл. 78, ал. 12, т. 2, 4 бр. становища за класификация на отпадъците за върнати 5 бр. работни листове, 32 бр. утвърдени работени листове.

**Обществеността –** през м. юли РИОСВ-Пазарджик отговори на 3 заявления за достъп до обществена информация на физически лица и НПО, които получиха пълен достъп до исканата информация. На сайта на РИОСВ са публикувани две нови прессъобщения.

**КОСТАДИН ГЕШЕВ,**

*Директор на РИОСВ-Пазарджик*